**ΙΣΤΟΡΙΑ Γ΄ ΤΑΞΗΣ ΓΕΝΙΚΗΣ ΠΑΙΔΕΙΑΣ**

**1ο ΘΕΜΑ**

**1.α.**

**(Ι)** Να αντιστοιχίσετε τα στοιχεία της στήλης Α με στοιχεία της στήλης Β. Ένα (1) στοιχείο της στήλης Β περισσεύει.

|  |  |
| --- | --- |
| Α | Β |
| 1. Αλέξανδρος Υψηλάντης  2. Κωνσταντίνος Παπαρηγόπουλος  3. Χαρίλαος Τρικούπης  4. Μητροπολίτης Χρύσανθος  5. Νικόλαος Πλαστήρας | α. παροικιακό κεφάλαιο  β. ανεξαρτησία του Πόντου  γ. Μικρασιατικός πόλεμος  δ. ελληνικό έθνος  ε. Φιλική Εταιρεία  στ. μακεδονικό μέτωπο |

(μονάδες 5)

**(ΙΙ)** Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει:

|  |  |
| --- | --- |
| Α | Β |
| 1. Νικόλαος Σκουφάς  2. Ιωάννης Καποδίστριας  3. Όθων  4. Χαρίλαος Τρικούπης  5. Ελευθέριος Βενιζέλος | α. Συνταγματική Μοναρχία  β. Αναθεώρηση του Συντάγματος 1911  γ. Εθνικός ιστοριογράφος  δ. Διεύρυνε την εκλογική περιφέρεια από επαρχιακή σε νομαρχιακή  ε. Φιλική Εταιρία  στ. Δολοφονήθηκε στο Ναύπλιο (1831) |

(μονάδες 5)

**(ΙΙ).** Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει:

|  |  |
| --- | --- |
| Α | Β |
| 1. Γεώργιος Στρέιτ  2. Πρόεδρος των ΗΠΑ Ουίλσον  3. Χαρίλαος Τρικούπης  4. Νικόλαος Πλαστήρας  5. Ελευθέριος Βενιζέλος | α. Κίνημα αξιωματικών του στρατού  β. Μείωσε την πλειοψηφία από το ήμισυ των βουλευτών στο ένα τρίτο  γ. Στόχος η ανεξαρτησία του Πόντου  δ. Μείωσε στο ήμισυ τον αριθμό των βουλευτών  ε. Διαρκής ουδετερότητα  στ. Δήλωση για την αυτοδιάθεση των λαών |

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Συνθήκη της Λωζάννης

β. Εθνικός Διχασμός

γ. Συνθήκη του Βουκουρεστίου

δ. Συνθήκη των Βερσαλλιών

ε. Δήλωση του Προέδρου των ΗΠΑ Ουίλσον για την αυτοδιάθεση των λαών

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Συνθήκη του Μπρεστ-Λιτόφσκ

β. το πρώτο ελληνικό Σύνταγμα

γ. Συνθήκη του Βουκουρεστίου

δ. Πρωτόκολλο Ανεξαρτησίας

ε. το Κίνημα στο Γουδή

(μονάδες 5)

**(ΙΙ).** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Δήλωση του προέδρου των ΗΠΑ Ουίλσον για την αυτοδιάθεση των λαών

β. Συνθήκη Ειρήνης του Βουκουρεστίου

γ. Ίδρυση της Ένωσης των Σοβιετικών Σοσιαλιστικών Δημοκρατιών

δ. Κίνημα στο Γουδή

ε. Τα «Νοεμβριανά»

(μονάδες 5)

**1.α. (Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Στα νεότερα χρόνια, από το 16ο αιώνα και εξής, οι ευρωπαϊκές χώρες ίδρυσαν αποικίες:

α. στην Αμερική και την Ασία

β. στην Αμερική και την Αφρική

γ. στην Ασία και την Αφρική

δ. στην Ασία και την Αυστραλία

2. Μετά το Συνέδριο του Βερολίνου (1878), η Ελλάδα έφτανε μέχρι και την:

α. Μακεδονία

β. Θεσσαλία

γ. Δυτική Θράκη

δ. Ανατολική Θράκη

3. Τον Δεκέμβριο του 1893 κήρυξε την πτώχευση της Ελλάδας ο:

α. Ελευθέριος Βενιζέλος

β. Νικόλαος Πλαστήρας

γ. Χαρίλαος Τρικούπης

δ. Ιωάννης Καποδίστριας

4. Οι Βαλκανικοί Πόλεμοι ήταν:

α. ένας

β. τρεις

γ. τέσσερις

δ. δυο

5. Μετά το τέλος των Βαλκανικών Πολέμων η Ελλάδα περιελάμβανε και την:

α. Ξάνθη με την περιοχή της

β. Καβάλα με την περιοχή της

γ. Κομοτηνή με την περιοχή της

δ. Αλεξανδρούπολη

6. Η Θεσσαλία ενσωματώθηκε στην Ελλάδα:

α. το 1844, αφού παραχωρήθηκε από την Πύλη

β. το 1864, με την έλευση του Γεωργίου Α΄

γ. το 1881, μετά το Συνέδριο του Βερολίνου

δ. το 1913, με τη Συνθήκη του Βουκουρεστίου

7. Την έξοδο των Ηνωμένων Πολιτειών της Αμερικής από την ουδετερότητα το 1917 προκάλεσε:

α. η άνοδος του Κλεμανσό στη γαλλική πρωθυπουργία

β. η Ρωσική Επανάσταση του 1917

γ. η αποτυχία των Βρετανών να εκπορθήσουν τα Στενά

δ. η απεριόριστη χρήση του υποβρυχίου που απειλούσε τον εμπορικό αμερικανικό στόλο

8. Ποιο από τα ακόλουθα μέτρα δεν ανήκει στην πολιτική του Χ. Τρικούπη:

α. πρόσκληση στρατιωτικών αποστολών από τη Γαλλία και την Αγγλία για τον εκσυγχρονισμό του στρατού και του στόλου

β. μετάκληση στρατιωτικών ειδικών από τη Γαλλία και την Αυστρία

γ. ορισμός αυστηρών κριτηρίων επιλογής των δημοσίων υπαλλήλων

δ. προώθηση γενναίας εκκαθάρισης του δικαστικού κλάδου από τους κομματικούς εγκάθετους

9. Τον Α΄ Βαλκανικό Πόλεμο (1912) εναντίον της Οθωμανικής Αυτοκρατορίας προκάλεσε:

α. η Ελλάδα

β. η Σερβία

γ. η Βουλγαρία

δ. το Μαυροβούνιο

10. Σύμφωνα με τους όρους της Συνθήκης των Βερσαλλιών (28 Ιουνίου 1919) η Γερμανία:

α. έχασε την Αλσατία και τη Λορραίνη

β. έχασε όλες τις αποικίες της

γ. υποχρεώθηκε να καταβάλει πολεμικές αποζημιώσεις

δ. όλα τα παραπάνω

**(ΙΙ)** Να τοποθετήσετε τα ακόλουθα γεγονότα στη σωστή χρονολογικά σειρά, αρχίζοντας από το αρχαιότερο και καταλήγοντας στο πιο πρόσφατο:

α. «14 σημεία» του Ουίλσον

β. Πρωτόκολλο Ανεξαρτησίας

γ. Ρωσική επανάσταση

δ. Κίνημα στο Γουδή

ε. Ανάληψη ηγεσίας της Φιλικής Εταιρίας από τον Αλέξανδρο Υψηλάντη

(μονάδες 5)

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το πρώτο Σύνταγμα του ανεξάρτητου πολιτικού βίου της Ελλάδας ψηφίστηκε το 1844.

2. Εισηγητής της Αρχής της Δεδηλωμένης (1875) ήταν ο Χαρίλαος Τρικούπης.

3. Ο Τρικούπης μείωσε τον αριθμό των σχολείων και των μαθητών σε όλη τη χώρα.

4. Ο Χαρίλαος Τρικούπης περιόρισε δραστικά τη δυνατότητα των αξιωματικών των ενόπλων δυνάμεων να εκλέγονται βουλευτές.

5. Η Συνθήκη Ειρήνης του Λονδίνου (17/ 30 Μαΐου 1913) προέβλεπε ρητά λύση ως προς την τύχη των Δωδεκανήσων.

6. Τα Επτάνησα αποδόθηκαν στην Ελλάδα (1863) από την Τουρκία.

7. Η Συνθήκη Ειρήνης του Βουκουρεστίου (1913) κατακύρωσε την Καβάλα και την περιοχή της στην Ελλάδα.

8. Το Μαυροβούνιο προκάλεσε τον Α΄ Βαλκανικό Πόλεμο ύστερα από αξίωσή του, την οποία δεν αποδέχτηκε η Πύλη.

9. O Ελευθέριος Bενιζέλος θεωρούσε εφικτή την ίδρυση ενός ανεξάρτητου ποντιακού ή ποντιαρμενικού κράτους.

10. Με τη Συνθήκη Ειρήνης της Λωζάννης η Τουρκία ανέκτησε την Ανατολική Θράκη και την περιοχή της Σμύρνης.

11. Στη μάχη της Καλλίπολης το 1915 πέθαναν χιλιάδες στρατιώτες της Βρετανικής Κοινοπολιτείας.

12. Ο «Εθνικός Διχασμός» διαίρεσε το έθνος για πάνω από 20 χρόνια και προκάλεσε πολιτικές και συνταγματικές στρεβλώσεις.

13. Το 1917, όταν ο βασιλιάς Κωνσταντίνος απομακρύνθηκε από τον θρόνο της Ελλάδας, τον διαδέχτηκε ο γιος του Γεώργιος.

14. Η ήττα και η αποχώρηση του ελληνικού στρατού από τη Μικρά Ασία καθώς και η πυρπόληση της Σμύρνης από τους Τούρκους συνέβησαν το 1923.

**1.β.** Να εξηγήσετε το περιεχόμενο των ακόλουθων ιστορικών όρων: *Στρατιωτικός Σύνδεσμος, Εθνικός Διχασμός, Εκσυγχρονισμός (19ος αι.), Νέα αποικιοκρατία, Νοεμβριανά, Αλυτρωτισμός.*